钦定古今图书集成/明伦汇编/人事典/第080卷 > 《拟古二首》宋·鲍照
## 钦定古今图书集成/明伦汇编/人事典/第080卷 > 《拟古二首》宋·鲍照

鲁客事楚王，怀金袭丹素；既荷主人恩，又蒙令尹顾。
日宴罢朝归，舆马塞衢路；宗党生兆辉，宾仆远倾慕。
富贵人所欲，道得亦何惧。南国有诸生，迷方独沦误；
伐木清江湄，设罝守毚兔。

又

《十五》讽诗书，篇翰靡不通。弱冠参多士，飞步游秦宫。
侧睹君子论，预见古人风。两说穷舌端，五车摧笔锋。
羞当白璧贶，耻受聊城功。晚节从世务，乘障远和戎。
解佩袭犀渠，卷袠奉卢弓。始愿力不及，安知今所终。